MUNICIPIUL TIMIŞOARA                                                           Aprobat,
DIRECŢIA CLĂDIRI, TERENURI ŞI DOTĂRI DIVERSE                            PRIMAR 

BIROUL EVIDENŢA PATRIMONIU
Nr.                                                                                           NICOLAE ROBU
                                                  REFERAT
privind înaintarea către Guvernul României a propunerii privind modificarea poziţiei nr. 399 la Hotărârea de Guvern nr. 977/2002 

privind inventarul bunurilor care aparţin domeniului public al municipiului Timişoara 
          Se supune spre analiză Comisiilor din cadrul Consiliului Local al Municipiului Timişoara, plângerea formulată de către Ministerul Apărării Naţionale, Unitatea Militară nr. 02517 Craiova nr. 13239/23.08.2013, prin care ne solicită să radiem din inventarul bunurilor ce aparţin domeniului public al Municipiului Timişoara imobilul situat în Timişoara, str. Matei Millo nr. 2ª, atestat în domeniul public prin HG nr. 977/2002.
Prin HCLMT nr. 72/2012 a fost aprobată  dezmembrarea imobilului cu nr. topo. 29000 înscris în C.F. nr. 410992 Timişoara in suprafata de 21834 mp, în două imobile, astfel:

a) imobilul cu nr. top. 433875 in suprafata de 21084 mp proprietatea Municipiului Timişoara - domeniu public,  care reprezintă teren intravilan in str. Matei Millo nr. 2/a cu liceu P+2E, 1 cladire internat P+4E, cantina, sala sport si 2 bazine inot, punct termic, atelier, magazii, casa pompe;

b) imobilul cu nr. top. 433876 in suprafata de 750 mp,  proprietatea Municipiului Timişoara - domeniu public, care reprezinta teren intravilan cu 1 cladire internat in regim P+4E.
Imobilul menţionat la litera b) este compus din Pavilion cămin de nefamilişti cu suprafaţa construită 600mp, iar suprafaţa terenului inclusiv construcţiile este de 750 mp. şi a făcut obiectul Hotărârii de Guvern nr. 1302/2000 privind efectuarea unui schimb de drept de administrare a unor imobile intre Ministerul Apararii Nationale si Ministerul Educatiei Nationale, pentru Universitatea de Vest din Timisoara.

În prezent, imobilul teren şi construcţii este înscris în CF nr. 433876, nr. top. 433876 şi este în proprietatea Municipiului Timişoara-domeniul public şi în administrarea Ministerului Apărării Naţionale, fiind în acelaş timp evidenţiat şi în Anexa nr. 1, privind inventarul bunurilor care alcătuiesc domeniul public al statului (Grupa 8) şi în administrarea Ministerului Apărării Naţionale.

Având în vedere cele de mai sus şi situaţia de fapt, în sensul că imobilul este folosit de Ministerul Apărării Naţionale, propunem emiterea unei hotărâri de consiliu local, prin care să se aprobe înaintarea către Guvernul României a propunerii privind modificarea poziţiei nr. 399 din Hotărârea de Guvern nr. 977/2002 privind atestarea domeniului public al judetului Timis, precum si al municipiilor, oraselor si comunelor din judetul Timiş conform anexei care va face parte integrantă din hotărâre.

